ट्वीट पर दी जानकारी, रोडरेज केस में एक साल जेल की सजा काट रहे हैं
Navjot Singh Sidhu Road Rage Case; Former Punjab Congress President Jail Release Date Update, Follow Update Patiala Central Jail Latest News, Reports and Videos and Photos On  Dainik Bhaskar (दैनिक भास्कर)
पंजाब कांग्रेस के पूर्व चीफ नवजोत सिंह सिद्धू 1 अप्रैल को रिहा होंगे। सिद्धू के ट्विटर पेज पर शुक्रवार को इसकी जानकारी दी गई। ट्वीट में लिखा है कि वरिष्ठ अधिकारियों ने रिहाई की सूचना दी है। सजा के दौरान कोई छुट‌्टी न लेने का नवजोत सिंह सिद्धू को यह बेनिफिट मिल रहा है।
उन्हें रोडरेज केस में 19 मई 2022 को एक साल कैद की सजा सुनाई गई थी। सिद्धू 20 मई 2022 को जेल गए थे।
कैदियों को मिलता है सामान्य छूट का लाभ
सिद्धू की सजा 19 मई को पूरी हो रही है, लेकिन छुट्टियों के चलते उन्हें पहले ही रिहा कर दिया जाएगा। एक्सपर्ट्स के मुताबिक, NDPS और संगीन जुर्मों के अलावा एक महीने में सौंपे गए काम और कैदियों के आचरण के आधार पर 4 से 5 दिन की छूट दी जाती है। इसके अलावा कुछ सरकारी छुटि्टयों का फायदा भी कैदी को मिलता है। नवजोत सिंह सिद्धू ने पूरी सजा के दौरान एक बार भी छुट्‌टी नहीं मांगी।
26 जनवरी को रिहाई के कयास थे, कैबिनेट ने फाइल नहीं भेजी
दिसंबर 2022 से ही नवजोत सिंह सिद्धू की रिहाई को लेकर चर्चाएं शुरू हो गई थीं। पंजाब कांग्रेस का एक बड़ा धड़ा सिद्धू के स्वागत की तैयारियों में भी जुट गया। सभी को आस थी कि 26 जनवरी 2023 को नवजोत सिंह सिद्धू रिहा हो जाएंगे। 26 जनवरी की सुबह से ही समर्थक जेल के बाहर पहुंच गए, लेकिन सिद्धू बाहर नहीं आए।
जेल प्रशासन की तरफ से तकरीबन 56 लोगों की फाइल बनाई गई थी, जिन्हें अच्छे आचरण के चलते गणतंत्र दिवस के दिन जेल से रिहा होना था। गणतंत्र दिवस से पहले कैबिनेट बैठक में इस प्रस्ताव को रखा ही नहीं गया। न यह प्रस्ताव कैबिनेट में पास हुआ और न ही यह पंजाब राज्यपाल के पास हस्ताक्षर होने के लिए गया। कुछ का कहना था कि लिस्ट में नवजोत सिंह सिद्धू का नाम था ही नहीं।
कांग्रेस के पंजाब प्रधान अमरिंदर सिंह राजा वडिंग और सांसद मनीष तिवाड़ी ने नवजोत सिंह सिद्धू का नाम रिहा कैदियों की लिस्ट में न होने पर आम आदमी की सरकार को कोसा था। कांग्रेस के वे नेता भी आम आदमी पार्टी के खिलाफ बोलते दिखे, जिनकी नवजोत सिंह सिद्धू के साथ कम बनती थी।
पत्नी नवजोत कौर कैंसर से पीड़ित, लिखा था- इंतजार नहीं कर सकती
वहीं नवजोत सिंह सिद्धू की पत्नी नवजोत कौर कैंसर से पीड़ित हैं। उन्हें स्टेज-2 कैंसर है। बीते दिनों नवजोत कौर ने अपने पति सिद्धू के लिए मैसेज में लिखा था कि वह उनके रिलीज होने का इंतजार नहीं कर सकती। उनकी तकलीफ बढ़ रही है। जिसके बाद कई सीनियर कांग्रेसी नेताओं ने उन्हें जल्द रिहा करने की भी मांग उठाई थी।
ये खबरें भी पढ़ें:- 
सिद्धू की पत्नी को कैंसर: नवजोत कौर का जेल में बंद पति के लिए ट्वीट- स्टेज 2 है, आपका इंतजार नहीं कर सकती 
पंजाब कांग्रेस के पूर्व अध्यक्ष नवजोत सिंह सिद्धू की पत्नी नवजोत कौर ने ट्वीट किया है कि उन्हें स्टेज 2 कैंसर है। वे आगे लिखती हैं- उनके (सिद्धू के) लौटने का इंतजार नहीं कर सकती। बता दें कि सिद्धू रोड रेज के मामले में एक साल कैद की सजा काट रहे हैं और पटियाला की सेंट्रल जेल में बंद हैं (पूरी खबर पढ़ें)
नवजोत सिद्धू को जेल से छोड़ने की गुहार: बहन सुमन तूर की PM मोदी-CM मान से मांग, कैंसर पीड़ित पत्नी के लिए छोड़ दें 
पंजाब कांग्रेस के पूर्व प्रधान नवजोत सिंह सिद्धू की बहन सुमन तूर ने PM नरेंद्र मोदी और CM पंजाब भगवंत मान से मानवता के आधार पर उनके भाई को जेल से रिहा करने की अपील की है। उन्होंने एक वीडियो जारी कर कहा कि भारत आने पर उन्हें पता लगा है कि उनकी भाभी नवजोत कौर सिद्धू कैंसर से ग्रस्त हैं (पूरी खबर पढ़ें)
फिर शुरू होगा नवजोत सिद्धू का मिशन 2024: मीडिया सलाहकार डल्ला ने किया ट्वीट; बोले– पंजाब के हकों की पहरेदारी फिर होगी शुरू 
जेल से रिहा होने के बाद नवजोत सिंह सिद्धू फिर से सरगर्म होने वाले हैं। जिसकी तैयारियां अभी से शुरू हो गई है। नवजोत सिंह सिद्धू के मीडिया सलाहकार सुरिंदर डल्ला ने ट्वीट करके सिद्धू के जेल से रिहा होने के बाद की प्लानिंग के बारे में जानकारियां सांझा की है (पूरी खबर पढ़ें)
सिद्धू को नहीं मिली रिहाई: पत्नी बोलीं- वे खूंखार जानवर, इसलिए सरकार रिहा नहीं कर रही, दूलो ने कहा- लीडरशिप को आना चाहिए था 
पंजाब कांग्रेस के पूर्व अध्यक्ष नवजोत सिद्धू को गणतंत्र दिवस पर आजादी नहीं मिल सकी। उनकी रिहाई के लिए घर में टेंट लगा तैयारियां की गई थीं, जो सब धरी रह गईं। हालांकि, सिद्धू के पटियाला स्थित घर पर उनके समर्थक कांग्रेस नेता जुटे हुए हैं (पूरी खबर पढ़ें)